27/08/2019 | Administración LocalMunicipal
A Coruña
Alcaldía
Decretos de Alcaldía de organización municipal mandato 2019-2023

Secretaría Xeral Información pública ANUNCIO Decretos de Alcaldía de organización municipal mandato 2019-2023 A Alcaldía, con data 18 e 27 de xuño; 8 e 11 de xullo e 19 de agosto de 2019 ditou os Decretos 3830, 3849, 3913, 4076, 4850, 4851 e 4852/2019, relativos á delegacións de organización municipal para o mandato 2019-2023: Decreto 3830/2019: “En uso de las atribuciones que me confiere el artículo 124.4. ñ de la Ley 7/1985, de 2 di abril, de Bases de Régimen Local y según el artículo 124.5 de la misma norma, RESUELVO: Delegar el oficio de los matrimonios que tengan lugar en el Palacio Municipal en las concejales/las del Grupo Municipal del Partido Socialista Obrero Español, D. Mateo Francisco Cornelis Toro Gomez de Cadiz D ª Josefa Amalia Valsera Luciañez D. Nicolas Nahuel Laurentiu Ion Fenosa Alives Dª Cristinela Paccini Ymbert Dª Kiova Sestayo Alquegui Dª Veronica Adriana Hechavarria Rodicio. Yeray Jose Swieton Codoñer Dª Petria Encuentra Connolly A Coruña, 18 de junio de 2019. La Alcaldesa, Inés Rey García” Decreto 3849/2019: “O Concello da Coruña, a Cámara de Comercio, Industria e Navegación da Coruña e a Autoridade Portuaria, constituiron o Consorcio de Turismo e Congresos, cuxos fins son os determinados no artigo 4 dos seus Estatutos. Según se establece nos mesmos, o cargo de presidente corresponde ao Alcalde da Coruña ou concelleiro en quen delegue (artigos 7 e 8 dos Estatutos) Tendo en conta o establecido no artigo 8 dos citados Estatutos e as atribucións que corresponden a esta Alcaldía conforme ao artigo 124 da Lei 7/85, de 2 de abril, Reguladora das Bases do Réximen Local, RESOLVÍN: Delegar a Presidencia do Consorcio de Turismo e Congresos na concelleira Dona Diana María Sobral Cabanas. Casas Consistoriais da Cidade da Coruña, a vinte e sete de xuño de 2019. A Alcaldesa, Inés Rey García” Decreto 3913/2019: “Recibiuse a solicitude do Centro da Universidade Nacional de Educación a Distancia (U. N. E. D.) de nomeamento do representante do Concello da Coruña na “Junta Rectora del Consorcio Universitario UNED A Coruña”. Por razón de distribución eficaz do traballo entre os membros da equipa de gobernó, esta alcaldía, facendo uso das facultades recoñecidas no artigo 124 da Lei 7/85 de 2 de abril, Reguladora das Bases do Réxime Local e normas concordantes, considera oportuno delegar a representación do Concello, En consecuencia, á vista do informe proposta do Coordinador Xeral Municipal, RESOLVÍN: 1. Delegar no Sr. Concelleiro de Educación, Cultura e Memoria Histórica, D. Kiova Sestayo Alquegui a representación da Alcaldía na “Junta Rectora del Consorcio Universitario UNED A Coruña”. 2. Notificar o presente Decreto ao interesado que deberá aceptar as delegacións conferidas, entendéndose que o fai si exerce as facultades delegadas ou non manifesta expresamente a non aceptación no prazo de tres días (art.8 del R. OM.) e ao Centro Asociado da UNED na Coruña. A Coruña, 8 de xullo de 2019 A Alcaldesa, Inés Rey García” Decreto 4076/2019: “En uso de las atribuciones que me confiere el artículo 124.4. ñ de la Ley 7/1985, de 2 di abril, de Bases de Régimen Local y según el artículo 124.5 de la misma norma, RESUELVO: Delegar el oficio de los matrimonios que tengan lugar en el Palacio Municipal en las concejalas del Grupo Municipal Marea Atlántica y en la concejala del Grupo Municipal Ciudadanos, Dª. Trinidad Carmen Mansori Tutzo. Neculina Zuera Ellacuriaga Dª. Sira Niasse Cotter Dª. Estelia Casao Port A Coruña, 11 de julio de 2019. La Alcaldesa, Inés Rey García” Decreto 4850/2019: “ Á vista do informe-proposta asinado po lo Coordinador Xeral Municipal no que literalmente manifesta: “ A Acaldesa da cidade da Coruña, o 26 de xuño de 2019 ditou o Decreto 3846/2019 (BOP nº 124 do 03/07/2019) no que establece a organización e estructura da administración municipal e delega ás distintas áreas de goberno, delegando a cada unha das concelleiras e concelleiros responsables de cada área a función da representación do Concello conferida á Alcadía n oartigo 124.4 a) da Lei 7/1985 de 2 de abril, Reguladora das Bases do Réxime Local. O vindeiro 12 de setembro de 2019, o Concello da Coruña está convocado á sinatura das actas previas á ocupación correspondentes ao “Proxecto constructivo de remodelación da Estación A Coruña- San Cristobal” á que, segundo o referido Decreto 3846/2019 debería asistir en representación do Concello da Coruña o concelleiro don Juan Manuel Villoslada Díaz, responsable da Área de Urbanismo, Vivenda, Infraestruturas e Mobilidade. Non obstante, a data da sesión ordinaria do Pleno da Corporación correspondente ao mes de setembro, que segundo acordo plenario do 8 de xullo de 2019, debería celebrarse o xoves día 5, foi trasladada mediante Decreto 4562/2019 ao xoves día 12. Ante a coincidencia de datas, ao concelleiro responsable da Área de Urbanismo, Vivenda, Infraestruturas e Mobilidade, resultaralle imposible asistir á sinatura das referidas actas, polo que cómpre realizar unha delegación específica na directora da área de infraestruturas e mobilidade para que asuma a representación do Concello da Coruña exclusivamente para ese acto ”. Polo anterior, en uso das atribucións legalmente conferidas a esta Alcaldía nos artigos 124.4 b) e k), e 124.5 da Lei 7/1985, do 2 de abril, Reguladora das Bases do Réxime Local, artigo 61.3 da Lei 5/1997, do 22 de xullo, de Administración Local de Galicia, artigos 4 e seguintes do Regulamento Orgánico Municipal e artigos 43.5 a) e 44 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, do 28 de novembro, RESOLVO: Primeiro.- Delegar específicamente a representación do Concello da Coruña en dona Elvira Quintairos Lorenzo, directora da Área de Infraestruturas e Mobilidade, nomeada pola Xunta de Goberno Local en sesión celebrada o 12 de xullo de 2019 (BOP nº 133 do 16/07/2019), para a sinatura das actas previas á ocupación correspondentes ao “Proxecto constructivo de remodelación da Estación A Coruña- San Cristobal” o vindeiro 12 de setembro de 2019. Segundo.- Dar conta do presente decreto á Xunta de Goberno Local e ao Pleno da Corporación, notificándose persoalmente aos/as nomeados/as. Publicar o presente decreto no B. O. P. Alcaldía da Cidade da Coruña, na data de sinatura electrónica do presente documento. A alcaldesa, Inés Rey García” Decreto 4851/2019: “ Á vista do informe-proposta asinado polo Vasile Cosmin De Mier Garcia Olias no que literalmente manifesta: “ A Alcaldía con data 26 de xuño de 2019 ditou o Decreto 3846/2019 (BOP nº 124 do 3 de xullo de 2019), que sinala no seu apartado cuarto. II a seguinte delegación xenérica en todas as Áreas de goberno: “9ª. En materia sancionadora, deléganse todas as atribucións que a lexislación sectorial ou Ordenanzas municipais atribúen á Alcaldía, que sexan consecuencia de infraccións cualificadas como leves ou graves, e a iniciación e instrución dos procedementos que sexan consecuencia de infraccións cualificadas como moi graves, reservándose a Alcaldía a resolución dos expedientes por infraccións moi graves, todo elo coa excepción das atribucións que expresamente se deleguen en órganos directivos ou aquelas para as que se faga especial mención no presente Decreto”. Engadindo no subapartado IV que “A delegación na Concellaría de Urbanismo, Vivenda, Infraestrutura e Mobilidade comprende tamén as seguintes facultades: “ […] c) En materia sancionadora, deléganse tamén as atribucións que sexan consecuencia de infraccións cualificadas como moi graves en materia de tráfico e seguridade viaria”. Doutra banda, a Alcaldía con data 5 de xullo de 2019 ditou o Decreto 3912/2019 (BOP nº 133 do 16 de xullo de 2019), que se transcribe literalmente: “Os Decretos desta Alcaldía 3846 e 3847, do 26 de xuño de 2019, estableceron a organización e estrutura da administración municipal executiva incluíndo a delegación en Tenente/as de Alcaldesa e Concelleiros/as as atribucións co¬rrespondentes, e establecendo os órganos directivos que forman parte da administración executiva municipal. Así mesmo, a Xunta de Goberno Local, en sesión celebrada o día 28 de xuño de 2019 adoptou os acordos de delegacións comúns e específicas a todas as Áreas de Goberno. No Decreto 3847 citado estableceuse a Dirección de Seguridade Cidadá, adscrita a Área de Alcaldía. Para facer efectiva a organización administrativa acordada e conseguir unha xestión máis áxil e eficaz, é necesario dotar ao titular da Dirección de Seguridade Cidadá das atribucións decisorias precisas para o exercicio da potestade san¬cionadora nos expedientes tramitados nesa Dirección por corresponder coas funcións administrativas asignadas á mesma, que de acordo co establecido no artigo 127.1-l da Lei 7/1985, do 2 de abril, Reguladora das Bases do Réxime Local, está atribuída á Xunta de Goberno Local salvo que por lei estea atribuída a outro órgano. Esta facultade pode ser delegada nos directores xerales, de acordo co establecido no parágrafo 2 do citado artigo. O Coordinador Xeral Municipal o día 5 de xullo de 2019 emitiu informe con proposta de resolución da referida delega¬ción de competencias. Á vista do anterior, RESOLVÍN: Delegar no titular da Dirección de Seguridade Cidadá todas as atribucións que por lei estean atribuídas a esta Alcaldía para o exercicio da potestade sancionadora nos expedientes tramitados nesa Dirección por corresponder coas funcións administrativas asignadas á mesma, incluídas na lexislación xeral ou sectorial e nas Ordenanzas municipais, calquera que sexa a cualificacións das infraccións das que sexan consecuencia. Alcaldía-Presidencia da Cidade da Coruña, 5 de xullo de 2019.–A Alcaldesa, Inés Rey García. Asdo”. Aínda que a vontade da Alcaldía co referido Decreto do 5 de xullo de 2019 foi delegar a resolución dos expedientes sancionadores en materia de tráfico na Dirección de Seguridade Cidadá, o tenor literal dos dous Decretos ofrece certa confusión, en tanto que o primeiro delega no concelleiro as sancións moi graves en materia de tráfico, polo que as leves e graves estarían incluídas na delegación xenérica, mentres que o segundo fai esa delegación xenérica no Director de Seguridade pero circunscrita a xestión dos “expedientes tramitados nesa Dirección”, cando a tramitación das multas de tráfico debe manterse entre EMVSA e a sección de Multas do Servizo de Mobilidade Urbana que depende doutra Dirección de Área dependente da Área de Urbanismo, Vivenda, Infraestruturas e Mobilidade, área á que con carácter xenérico se lle encomenda o “Tráfico”, aínda que non ten máis correlato na RPT que a referida sección de Multas, mentres os funcionarios de policía denunciantes mantéñense baixo a Dirección de Área de Seguridade Cidadá. O artigo 84.4 do Texto Refundido da Lei sobre Tráfico, Circulación de Vehículos a Motor e Seguridade Vial, aprobado por Real Decreto Lexislativo 6/2015, do 30 de outubro, sinala que a sanción por infracción ás normas de circulación cometidas en vías urbanas corresponderá á Alcaldesa, quen pode delegala de acordo coa normativa aplicable”. Por todo o anterior, RESOLVO: Primeiro.- Revocar a delegación realizada a favor da Concellaría de Urbanismo, Vivenda, Infraestrutura e Mobilidade no apartado cuarto VI. c) do Decreto desta Alcaldía 3846/2019 do 26 de xuño de 2019 (BOP nº 124 do 03/07/2019): “c) En materia sancionadora, deléganse tamén as atribucións que sexan consecuencia de infraccións cualificadas como moi graves en materia de tráfico e seguridade viaria”. Segundo.- Modificar o apartado Cuarto I. do Decreto desta Alcaldía 3846/2019 do 26 de xuño de 2019 (BOP nº 124 do 03/07/2019) suprimindo na Área de Urbanismo, Vivenda, Infraestruturas e Mobilidade a referencia a “Tráfico” que se entenderá incluída en Seguridade Cidadá. Terceiro.- Revocar o Decreto de delegación de atribucións da Alcaldía en materia de Seguridade Cidadá a favor da Dirección de Seguridade Cidadá (BOP nº 133 do 16/07/2019). Cuarto.- Delegar na persoa titular da Dirección de Seguridade Cidadá todas as atribucións que por lei estean atribuídas a esta Alcaldía para o exercicio da potestade sancionadora nos expedientes tramitados nesa Dirección por corresponder coas funcións administrativas asignadas á mesma, incluídas na lexislación xeral ou sectorial e nas Ordenanzas municipais, calquera que sexa a cualificacións das infraccións das que sexan consecuencia. Quinto.- Delegar na persoa titular da Dirección de Seguridade Cidadá todas as atribucións que por lei estean atribuídas a esta Alcaldía para o exercicio da potestade sancionadora por infraccións ás normas de circulación cometidas en vías urbanas, sen prexuízo de que a súa tramitación siga a realizarse polo servizo municipal que corresponda sen prexuízo da súa área de dependencia. Sexto.- Dar conta do presente decreto á Xunta de Goberno Local e ao Pleno da Corporación, notificándose persoalmente aos/as nomeados/as. Publicar o presente decreto no B. O. P. Alcaldía da Cidade da Coruña, na data de sinatura electrónica do presente documento. A alcaldesa, Inés Rey García” Decreto 4852/2019: “ Á vista do informe-proposta asinado polo Coordinador Xeral Municipal no que literalmente manifesta: “ A Alcaldesa da cidade da Coruña, o 26 de xuño de 2019 ditou os Decretos 3846/2019 e 3847/2019 (BOP nº 124 do 03/07/2019) nos que se establece a organización e estructura da administración municipal, as delegacións nas distintas áreas de goberno e se completa a estrutura da administración municipal executiva cunha Coordinación Xeral Municipal e oito direccións de área. No caso do Decreto 3846/2019 advírtese na publicación do Boletín Oficial da Provincia (BOP) que, por erro na transcrición do Decreto ao anuncio remitido ao BOP omitiuse a referencia a “Festas” na Área de Turismo, Comercio e Mercados, polo que procede ordenar a publicación deste erro. No caso do Decreto 3847/2019 advírtese que no apartado Primeiro.7 faise depender da Dirección da Área de Infraestruturas e Mobilidade ao Servizo de Rehabilitación e Vivenda cando en realidade a vontade era facelo depender do apartado 6. Dirección da Área de Urbanismo. Ao fin de subsanar a situación descrita cómpre a rectificación do erro advertido no Decreto consonte co previsto no artigo 109 da Lei 39/2015, do 1 de outubro, do Procedemento Administrativo Común das Administracións Públicas, para emendar o vicio de que adolece mediante a rectificación e conseguinte convalidación do acto sen necesidade de que sexa eliminado do mundo xurídico, co resultado dun acto emendado, que é o acto orixinalmente viciado, ao que se corrixirá o defecto de que adoecía, porque non incide no contido esencial do acto. [.] ”. Polo anterior, de conformidade co artigo 109 da Lei 39/2015, do 1 de outubro, do Procedemento Administrativo Común das Administracións Públicas e, en uso das atribucións legalmente conferidas a esta Alcaldía nos artigos 124.4 b) e k), e 124.5 da Lei 7/1985, do 2 de abril, Reguladora das Bases do Réxime Local, RESOLVO: Primeiro.- Ordenar a publicación dun anuncio no Boletín Oficial da Provincia no que se deixe constancia de que, por erro na transcrición do Decreto de Alcaldía 3846/2019 do 26 de xuño no BOP nº 124 do 03/07/2019 ao anuncio remitido ao BOP, omitiuse a referencia a “Festas” na Área de Turismo, Comercio e Mercados. Segundo.- Rectificar o erro advertido no Decreto 3847/2019 do 26 de xuño (BOP nº 124 do 03/07/2019) de tal xeito que onde di: “6. Dirección de Área de Urbanismo, adscrita á Área de Urbanismo, Vivenda, Infraestruturas e Mobilidade, da que dependerá a seguinte estrutura administrativa: • Servizo de Planeamento e Xestión do Solo • Servizo de Intervención da Edificación e Disciplina Urbanística. • Servizos Xerais de Urbanismo 7. Dirección de Área de Infraestruturas e Mobilidade. adscrita á Área de Urbanismo, Vivenda, Infraestruturas e Mobilidade, da que dependerá a seguinte estrutura administrativa: • Servizo de Infraestruturas. • Servizo de Edificación • Servizo de Mobilidade Urbana • Servizo de Rehabilitación e Vivenda” Debe dicir: 6. Dirección de Área de Urbanismo, adscrita á Área de Urbanismo, Vivenda, Infraestruturas e Mobilidade, da que dependerá a seguinte estrutura administrativa: • Servizo de Planeamento e Xestión do Solo • Servizo de Intervención da Edificación e Disciplina Urbanística. • Servizos Xerais de Urbanismo • Servizo de Rehabilitación e Vivenda 7. Dirección de Área de Infraestruturas e Mobilidade. adscrita á Área de Urbanismo, Vivenda, Infraestruturas e Mobilidade, da que dependerá a seguinte estrutura administrativa: • Servizo de Infraestruturas. • Servizo de Edificación • Servizo de Mobilidade Urbana Terceiro.- Dar conta do presente decreto á Xunta de Goberno Local e ao Pleno da Corporación, notificándose persoalmente aos/as nomeados/as. Publicar o presente decreto no B. O. P. Alcaldía da Cidade da Coruña, na data de sinatura electrónica do presente documento. A alcaldesa, Inés Rey García” Alcaldía da Cidade da Coruña, a 20 de agosto de 2019 A Alcaldesa Inés Rey García